హ్యారీ పోటర్
బ్రిటిష్ రచయిత్రి జే.కే రౌలింగ్ రచించిన ఏడుకాల్పనిక పుస్తకాలే "హ్యారీ పోటర్ " నవలలు. ఈ పుస్తకాలు,యువ మాంత్రికుడైన హ్యారీ పోటర్, రాన్ వీస్లె మరియు హెర్మైనీ గ్రేంజర్ లతో,హోగ్వార్డ్స్ స్కూల్ అఫ్ విచ్ క్రాఫ్ట్ అండ్ విజార్డ్రిలో తన స్నేహితులతో కలిసి చేసిన సాహసాల గురించిన కథలు చెపుతాయి. దీనిలో ముఖ్య కథాంశం,మాంత్రిక లోకం అంతటిని జయించి మరియు మాయలు తెలియని (muggle)ప్రజలని తన వశం చేసుకోవాలనే తపనతో హ్యారీ తల్లితండ్రులను చంపిన లార్డ్ వోల్డేమోర్ట్ అనే దుష్ట మాంత్రికుడితో హ్యారీ జరిపిన పోరాటానికి సంబంధించింది. ఈ పుస్తకాల క్రమం ఆధారంగా చాలా విజయవంతమైన చిత్రాలు, వీడియో ఆటలు మరియు వాణిజ్య వస్తువులు వచ్చాయి.
హ్యారీ పాటర్ అండ్ ది డెత్లీ హాలోస్
"టైమ్" పత్రికకి చెందిన లేవ గ్రాస్మన్ ఈ పుస్తకాన్ని 2007 సంవత్సరంలో 10 అతి ఉత్తమ కల్పనా కథల్లో ఒకటిగా పేరుకొని, ఈ పుస్తకానికి #8వ స్థానం ఇచ్చారు. ఈయన రౌలింగ్ పుస్తకాలు ఇంకా ఒక ప్రపంచవ్యాప్త సామాహిక మాధ్యమంగా వున్నాయని నిరూపించాయని ప్రశంసించారు. గ్రాస్మాన్ ఈ నవలని ఈ శ్రేణిలో ఇంతకు ముందు విడుధలైన పుస్తకాలతో పోల్చి ఈ విధముగా చెప్పారు: "ఇది పాటర్ శ్రేణి పుస్తకాల్లో అత్యుత్తమమైనది కాదు, కాని ఇది ఒక ముగింపు లాగ అనిపిస్తుంది. రౌలింగ్ పాటిస్తూ వస్తున్న కథాంశానికి చివరి అంకము. అది ఏమంటే: మరణం వాకిట్లో కూడా ప్రేమని కొనసాగిస్తూ ఉండటం యొక్క ప్రాముఖ్యత". నవలా రచయత్రి ఎలిజబెత్ హ్యాండ్ "హ్యారీ పాటర్ అండ్ ది డెత్లీ హాలోస్", శ్రేణికి సరైన ముగింపని అంగీకరించారు. అయితే, ఆమె చేసిన ఒక విమర్శ ఏమంటే,"... కథ చెప్పే విధానము మరియు పాత్రల యొక్క అధ్బుతమైన మరియు క్లిష్టమైన సంఘర్షణ చదువుతుంటే, మూడు పుస్తకాల్లో చెప్పాల్సిన విషయాలను ఒక పుస్తకములో ఇరికించినట్టు అనిపిస్తుంది."